Document ID: /roh_data/filtered/fineweb-2-filterrobots_roh.jsonl.gz/37905

La deponia da Prà Dadora sa chattà be 100 meter davent dal cunfin sin il territori da la vischnanca da Valsot. Pervia da lavurs da construcziun d'ina vart vid la via da Samignun e da l'autra vart vid l'ovra communabla GKI da la Svizra e l'Italia datti ils proxims onns massa material che sto vegnì deponì insanua. Ed actualmain è ella plaina. Perquai vegnia la deponia uss engrondida, quai di Victor Peer il capo communal da Valsot. Las lubientschas èn sin maisa e recurs n'haja quai dà nagins.
Tegnair la lavur en il chantun
I fiss er stà pussaivel da manar il material sur cunfin en l'Austria. Per Victor Peer n'è quai dentat stà nagina opziun. I saja impurtant da tegnair la lavur ed ils daners uschia en l'agen chantun.
RR actualitad 08:00